**APSTIPRINĀTS**

Siguldas novada pašvaldības

Iepirkuma komisijas sēdē

2018.gada 05.decembrī

(protokols Nr.52)

****

**IEPIRKUMA**

(pamatojoties uz Publisko iepirkumu likuma 9.pantu)

„Siguldas novada iedzīvotāju informēšana par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā”

(Identifikācijas Nr. SNP 2018/52)

**NOLIKUMS**

Siguldas novads 2018

**1. Vispārīgā informācija**

**1.1. Iepirkuma identifikācijas numurs**

SNP 2018/52

**1.2. Pasūtītājs**

**1.2.1. Siguldas novada pašvaldība**

 Pasūtītāja rekvizīti: Darba laiki:

Pils iela 16, Siguldā Pirmdiena 8.00 – 13.00 un 14.00 – 18.00

Reģ. Nr.90000048152 Otrdiena 8.00 – 13.00 un 14.00 – 17.00

Konts: LV15UNLA0027800130404 Trešdiena 8.00 – 13.00 un 14.00 – 17.00

Tālr.nr.67970844 Ceturtdiena 8.00 – 13.00 un 14.00 – 18.00

 Piektdiena 8.00 – 14.00

e-pasta adrese: pasts@sigulda.lv

**1.2.2. Iepirkumu komisijas sastāvs un tās izveidošanas pamatojums:**

Iepirkuma komisija izveidota 25.01.2018. ar Siguldas novada pašvaldības domes sēdes lēmumu „Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr.3, §8) un Iepirkuma komisijas sastāvs noteikts ar 01.03.2018. rīkojumu Nr.10.-7./24\_1 „Par Iepirkuma komisijas sastāva noteikšanu pēc izmaiņām Siguldas novada pašvaldības Iepirkuma komisijas sastāvā.”

**1.2.3. Kontaktpersonas:**

1.2.3.1.Par iepirkumu:

Siguldas novada pašvaldības Juridiskās pārvaldes vadītājas vietniece iepirkuma jautājumos Inguna Abzalone, tālr.nr.67800949, e-pasta adrese: iepirkumi@sigulda.lv.

1.2.3.2.Par tehniskajām specifikācijām:

Siguldas novada pašvaldības Sabiedrisko attiecību pārvaldes vadītāja Sindija Brikmane, mob.tālr.nr.26406370, tālr.nr.67970848, e-pasta adrese: prese@sigulda.lv.

**1.3. Iepirkuma priekšmets**

Informatīvā izdevuma „Siguldas Novada Ziņas” dizaina izstrāde, maketēšana, teksta rediģēšana, korektūra, drukāšana un piegāde Siguldas novada iedzīvotājiem 2019.gadā, pašvaldības pieņemto lēmumu, saistošo noteikumu un citu publikāciju izvietošana preses izdevumā.

CPV kods: 22000000-0 (iespieddarbi un saistītie izdevumi);

 79820000-8 (ar iespieddarbiem saistītie pakalpojumi).

**1.4. Iepirkuma dokumentu saņemšana**

1.4.1. Iepirkuma dokumenti ir bez maksas un brīvi pieejami Siguldas novada pašvaldības tīmekļvietnē [www.sigulda.lv](http://www.sigulda.lv).

1.4.2. Ar iepirkuma dokumentiem ieinteresētajiem Pretendentiem ir iespējams iepazīties līdz2018.gada 17.decembrim plkst.10.00 uz vietas, Siguldas novada pašvaldības administrācijas ēkā Zinātnes ielā 7, Siguldas pagastā, Siguldas novadā, 2.stāvā, 209.kabinetā.

1.4.3. Ja ieinteresētais Pretendents pieprasa izsniegt iepirkuma dokumentus drukātā veidā, Pasūtītājs tos izsniedz ieinteresētajam Pretendentam 3 (triju) darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus – pirms piedāvājumu iesniegšanas termiņa.

1.4.4. Ja ieinteresētais Pretendents vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.

1.4.5. Atbildes uz Pretendentu jautājumiem par šo iepirkumu tiks publicētas Pasūtītāja tīmekļvietnē [www.sigulda.lv](http://www.sigulda.lv/). Pretendenta pienākums ir pastāvīgi sekot tīmekļvietnē publicētajai informācijai un ievērtēt to savā piedāvājumā.

1.4.6. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**1.5. Līguma izpildes laiks**

1.5.1. Ar uzvarējušo Pretendentu tiks slēgts 1 (viens) līgums: informatīvā izdevuma „Siguldas Novada Ziņas” dizaina izstrāde, maketēšana, teksta rediģēšana, korektūra, drukāšana un piegāde Siguldas novada iedzīvotājiem 2019.gadā, pašvaldības pieņemto lēmumu, saistošo noteikumu un citu publikāciju izvietošana preses izdevumā.

1.5.2. Līguma izpildes termiņi – no iepirkuma līguma noslēgšanas brīža līdz 2019.gada 31.decembrim.

**1.6. Piedāvājuma iesniegšanas vieta, datums, laiks un kārtība**

1.6.1. Pretendenti piedāvājumus var iesniegt līdz **17.12.2018. plkst.10.00** 209.kabinetā, 2.stāvā, Zinātnes ielā 7, Siguldas pagastā, Siguldas novadā, pie jaunākā speciālista iepirkumu jautājumos, iesniedzot tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz iepriekš minētajam termiņam.

1.6.2. Piedāvājumi, kas iesniegti pēc minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

 **1.7. Piedāvājuma nodrošinājums**

Iesniedzot piedāvājumu, Pretendentam piedāvājuma nodrošinājums nav jāiesniedz.

**1.8. Piedāvājuma noformēšana**

1.8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* + - 1. pasūtītāja nosaukums un adrese;
			2. pretendenta nosaukums un adrese;
			3. atzīme:

**Piedāvājums iepirkumam**

 **„Siguldas novada iedzīvotāju informēšana par pašvaldības darbu**

**un saistošajiem lēmumiem ar informatīvā izdevuma „Siguldas Novada Ziņas”**

**iznākšanu un piegādi Siguldas novada iedzīvotājiem,**

**kā arī publikācijām preses izdevumā 2019.gadā”**

Identifikācijas Nr. SNP 2018/52

**Neatvērt līdz 17.12.2018. plkst.10.00”**

1.8.2. Piedāvājums sastāv no trim daļām:

* + - 1. atlases dokumentiem (1 oriģināls un 1 kopija);
			2. tehniskā piedāvājuma (1 oriģināls un 1 kopija);
			3. finanšu piedāvājuma (1 oriģināls un 1 kopija).

1.8.3. Piedāvājuma visas daļas iesniedz Nolikuma 1.8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura rādītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

1.8.4. Piedāvājuma dokumentus izstrādāt atbilstoši 2018.gada 4.septembra Ministru Kabineta noteikumu Nr.558 „Dokumentu izstrādāšanas un noformēšanas kārtība” un 2010.gada 6.maija Dokumentu juridiskā spēka likums prasībām.

1.8.5. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.

1.8.6.Elektroniskā veidā jāiesniedz tehniskais piedāvājums un finanšu piedāvājums. Elektroniskajam datu nesējam (CD), kas satur tehnisko piedāvājumu un finanšu piedāvājumu, jābūt ievietotam Nolikuma 1.8.1.punktā minētajā aploksnē.

1.8.7. Iesniegtie piedāvājumi, izņemot Nolikuma 1.6.2.punktā noteikto gadījumu, ir Pasūtītāja īpašums un netiek atdoti atpakaļ Pretendentiem.

**1.9. Informācijas sniegšana un apmaiņa**

1.9.1. Papildu informācijas sniegšana par iepirkuma dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi tiek nodrošināta 3 (triju) darba dienu laikā, bet ne vēlāk kā 4 (četras) dienas pirms piedāvājuma iesniegšanas termiņa beigām, ja Pretendents informāciju pieprasījis laikus.

1.9.2. Papildu informāciju Pasūtītājs ievieto Siguldas novada pašvaldības tīmekļvietnē [www.sigulda.lv](http://www.sigulda.lv), kurā ir pieejami iepirkuma dokumenti, norādot arī uzdoto jautājumu.

1.9.3. Informācijas apmaiņa starp Pasūtītāju un Pretendentiem notiek rakstveidā: pa pastu (lēnāka) vai e-pastu (ātrāka).

1.9.4. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

**2. Informācija par iepirkuma priekšmetu** **un apraksts**

2.1.1. Iepirkuma priekšmets ir informatīvā izdevuma „Siguldas Novada Ziņas” dizaina izstrāde, maketēšana, teksta rediģēšana, korektūra, drukāšana un piegāde Siguldas novada iedzīvotājiem 2019.gadā, pašvaldības pieņemto lēmumu, saistošo noteikumu un citu publikāciju izvietošana preses izdevumā, kas jāveic saskaņā ar Tehnisko specifikāciju (Nolikuma 2.pielikums), Līguma projektu (Nolikuma 4.pielikums).

CPV kods: 22000000-0 (iespieddarbi un saistītie izdevumi);

 79820000-8 (ar iespieddarbiem saistītie pakalpojumi).

2.1.2. Pretendents piedāvājumu var iesniegt par visu iepirkuma priekšmetu.

2.1.3. Pretendentam nav tiesību iesniegt piedāvājuma variantus.

**3.Informācija pretendentiem**

**3.1.Nosacījumi pretendenta dalībai iepirkumā**

3.1.1. Iepirkumā var piedalīties piegādātāji Publisko iepirkumu likuma (turpmāk arī – PIL) 1.panta 22.punkta izpratnē, kuri ir iesnieguši Nolikuma 4.sadaļā minētos dokumentus. Piedalīšanās iepirkumā ir Pretendenta brīvas gribas izpausme. Iepirkuma noteikumi visiem Pretendentiem ir vienādi.

3.1.2. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

3.1.3. Iepirkuma komisija ir tiesīga tālāk neizskatīt un nevērtēt Pretendenta piedāvājumu, ja:

3.1.3.1. Pretendents nav iesniedzis kaut vienu no šī Nolikuma 4.sadaļā minētajiem dokumentiem;

3.1.3.2. Pretendenta tehniskais piedāvājums nav sagatavots atbilstoši Tehniskajās specifikācijās izvirzītajām prasībām;

3.1.3.3. Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

3.1.4. Iepirkuma komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no Publisko iepirkumu likuma 9.panta astotajā daļā minētajiem gadījumiem.

**3.2.Prasības attiecībā uz Pretendenta saimniecisko un finansiālo stāvokli un iespējām piegādāt preces, sniegt pakalpojumu**

3.2.1. Pretendenta katra gada (2016.g., 2017.g., 2018.g.) finanšu apgrozījumam jābūt ne mazākam par 30 000,00 EUR.

3.2.2. Pretendenti, kas dibināti vēlāk, apliecina, ka katra gada finanšu apgrozījums nostrādātajā periodā nav mazāks par 30 000,00 EUR.

3.2.3. Ja Pretendents ir reģistrēts ārvalstī, lai apliecinātu atbilstību Nolikuma 3.2.1.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

3.2.4.Piegādātājs var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību konkrētā līguma izpildei.

**3.3.Prasības attiecībā uz pretendenta tehniskajām un profesionālām spējām un iespējām piegādāt preces, sniegt pakalpojumu**

3.3.1. Pretendentam iepriekšējo 3 (trīs) gadu (2016.g., 2017.g., 2018.g. līdz piedāvājuma iesniegšanas termiņa beigām) laikā (vai īsākā, ja Pretendents reģistrēts vēlāk) ir pieredze vismaz 1 (viena) tirāžas ziņā un lappušu apjoma un satura periodiskā izdevuma (ar izdošanas periodu ne retāk kā 1 (vienu) reizi mēnesī) drukāšanā un piegādē, papildus pievienojot atsauksmi par sniegto pakalpojumu.

3.3.2. Pretendents izdod saskaņā ar normatīvajos aktos noteiktajā kārtībā reģistrētu periodisko izdevumu (vēlams – reģiona laikrakstu), kurš iznāk ne retāk kā 4 (četras) reizes mēnesī.

 Ja Pretendents ir reģistrēts ārvalstī, lai apliecinātu atbilstību Nolikuma 3.3.2.punktā noteiktajai prasībai, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

3.3.3. Pretendentam jābūt apliecinājumam (izziņai no Valsts akciju sabiedrības „Latvijas Pasts”) par preses izdevuma abonementu skaitu Siguldas novadā uz 2018.gada 1.oktobri.

3.3.4. Pretendentam jābūt nepieciešamajam tehniskajam aprīkojumam un kvalificēta darbaspēka resursiem pakalpojuma veikšanai, preču piegādei.

3.3.5. Konkrētā līguma izpildē, lai pierādītu atbilstību Nolikuma kvalifikācija prasībām, Pretendents drīkst balstīties uz citu uzņēmēju iespējām, neatkarīgi no savstarpējo attiecību tiesiskā rakstura. Pretendents aizpilda Apakšuzņēmējiem nododamo darbu saraksta tabulu. Sarakstā iekļauj visus uzņēmējus un pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei.

3.3.6. Ja Pretendents plāno piesaistīt apakšuzņēmējus, tad tie ir piesaistāmi saskaņā ar Publisko iepirkumu likuma 63.panta noteikumiem.

3.3.7. Ja Pretendents plāno nomainīt līguma izpildē iesaistīto personālu vai plāno apakšuzņēmēju nomaiņu, tad tie ir nomaināmi un/vai piesaistāmi saskaņā ar Publisko iepirkumu likuma 62.panta noteikumiem.

**4. Piedāvājuma saturs**

**4.1.Atlases dokumenti**

4.1.1.Pretendenta pieteikums (Nolikuma 1.pielikums) dalībai iepirkumā. Pieteikumu paraksta Pretendenta pilnvarota persona.

4.1.2. Pretendenta apliecinājums par Pretendenta gada finanšu apgrozījumu par 2016.g., 2017.g., 2018.gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.

Ja Pretendents ir reģistrēts ārvalstī, lai apliecinātu atbilstību Nolikuma 3.2.1.punktā noteiktajām prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

4.1.3.Informācija par Pretendenta pieredzi, atbilstoši Nolikuma 3.3.1.punktā noteiktajām prasībām, norādot preču pasūtītāju, preču nosaukumu, piegādāto preču aprakstu, preču piegādes izpildes periodu, preču apjomu (izmaksas EUR bez PVN), kontaktpersonu, tās telefona numuru (ar kuru, nepieciešamības gadījumā, sazināties un noskaidrot sīkāk par konkrēto preču piegādi). Saraksts ar Pretendenta veiktajiem darbiem noformējams atbilstoši Nolikumam pievienotajai formai (Nolikuma 5.pielikums).

4.1.4.Atsauksme, kurā apliecināta Pretendenta pieredze un kvalitāte Nolikuma 3.3.1.punktā paredzēto darbu izpildē.

4.1.5. Pretendenta rakstisks apliecinājums, ka Pretendents izdod saskaņā ar normatīvajos aktos noteiktajā kārtībā reģistrētu periodisko izdevumu (vēlams – reģiona laikrakstu), kurš iznāk ne retāk kā 4 (četras) reizes mēnesī.

Ja Pretendents ir reģistrēts ārvalstī, lai apliecinātu atbilstību Nolikuma 3.3.2.punkta prasībām, Pretendentam ir tiesības iesniegt līdzvērtīgus dokumentus atbilstoši to reģistrācijas valsts normatīvajam regulējumam.

4.1.6. Pretendenta apliecinājums (izziņa no Valsts akciju sabiedrības „Latvijas Pasts”) par preses izdevuma abonementu skaitu Siguldas novadā uz 2018.gada 1.oktobri.

4.1.7. Lai apliecinātu atbilstību Nolikuma 3.3.4.punktā izvirzītajai prasībai, Pretendents iesniedz apliecinājumu, ka Pretendentam pieder vai ir pieejams nepieciešamais tehniskais aprīkojums un ir pietiekoši kvalificēta darbaspēka resursi pakalpojuma veikšanai, preču piegādei.

4.1.8. Ja Pretendents plāno piesaistīt apakšuzņēmējus – informācija par konkrētajiem apakšuzņēmējiem un tiem nododamo darbu saraksts un apjoms. Informācija jāsagatavo un jāiesniedz pēc klātpievienotās tabulas.

|  |  |  |  |  |  |
| --- | --- | --- | --- | --- | --- |
| Apakšuzņēmēja | Juridiskā adrese un reģistrācijas Nr. |  | Darbu veids | Darbu apjoms % | Darbu apjoms EUR (bez PVN) |
| nosaukums | Apakšuzņēmēja statuss[[1]](#footnote-1)(mazais vai vidējais uzņēmums) | no kopējā darbu apjoma |
|  |  | ☐mazais uzņēmums☐vidējais uzņēmums |  |  |  |
|  |  | ☐mazais uzņēmums☐vidējais uzņēmums |  |  |  |

**4.2.Tehniskais piedāvājums**

4.2.1. Tehniskais piedāvājums jāsagatavo un jāiesniedz atbilstoši Tehniskajai specifikācijai (Nolikuma 2.pielikums). Pretendenta rakstisks apliecinājums, ka iespieddarbu dizaina koncepta izstrāde, tekstu izstrāde, attēlu atlase un apstrāde, maketēšana, druka, piegāde, izplatīšana, informācijas publicēšana tiks sniegta atbilstoši Tehniskajai specifikācijai (Nolikuma 2.pielikums).

4.2.2. Tehnisko piedāvājumu paraksta Pretendenta pilnvarota persona.

**4.3. Finanšu piedāvājums**

4.3.1. Pretendents finanšu piedāvājumā norāda kopējo cenu, par kādu Nolikumā noteiktajā termiņā tiks veikta iespieddarbu dizaina koncepta izstrāde, tekstu izstrāde, attēlu atlase un apstrāde, maketēšana, druka, piegāde, izplatīšana, informācijas publicēšana. Finanšu piedāvājums jāsagatavo un jāiesniedz atbilstoši Tehniskajai specifikācijai (Nolikuma 2.pielikums) un Nolikumam pievienotajai Finanšu piedāvājuma formai (Nolikuma 3.pielikums).

4.3.2. Finanšu piedāvājumu paraksta Pretendenta pilnvarota persona.

**5. Iepirkuma norise**

Par visiem ar iepirkuma organizēšanu un norisi saistītiem jautājumiem ir atbildīga Siguldas novada pašvaldības Iepirkuma komisija. Komisijas uzdevums ir izvēlēties Pretendentu, kura piedāvājums atbilst šī Nolikuma prasībām.

**5.1. Piedāvājumu vērtēšana**

5.1.1. Piedāvājumu noformējuma pārbaudi, Pretendentu atlases dokumentu atbilstības pārbaudi, Tehniskā piedāvājuma atbilstību un Finanšu piedāvājuma atbilstību Tehniskajai specifikācijai un piedāvājuma izvēli saskaņā ar izraudzīto piedāvājuma izvēles kritēriju – saimnieciski visizdevīgākais piedāvājums – Iepirkuma komisija veic slēgtā sēdē.

5.1.2. Iepirkuma komisija izvēlas no piedāvājumiem, kas atbilst Nolikuma prasībām saimnieciski visizdevīgāko piedāvājumu.

5.1.3. Ja Iepirkumu komisija konstatēs atšķirības starp Nolikuma 1. un 3.pielikumu, tad tiks vērtēta 3.pielikumā iekļautā informācija.

5.1.4. Vērtējot piedāvājumu, Iepirkuma komisija ņem vērā tā kopējo cenu bez pievienotās vērtības nodokļa.

5.1.5. Saimnieciski izdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Kritēriji** | **Maksimālā skaitliskā vērtība (**P**sk)** | **Formulas** |
| Abonementu skaits (A) | 60 |  Apied A= ————— x Psk Amax |
| Cena (C) (bez PVN) | 40 |  Czc  C= ————— x Psk Cpc |
| **Maksimālais iespējamais kopējais punktu skaits** | **100** |  |

Apied- pretendenta piedāvātais rādītājs;

Amax- iepirkumā piedāvātais lielākais rādītājs;

Psk- attiecīgā kritērija punktu skaits;

 – viszemākā piedāvātā cena;

– pretendenta piedāvātā cena;

C- cenas kritērija skaitliskais vērtējums, kuru aprēķina pēc formulas.

A- abonementu skaits kritērija skaitliskais vērtējums, kuru aprēķina pēc formulas.

**Abonementu skaits (A).** Tiks ņemts vērā tikai Nolikuma 4.1.6.punktā iesniegtās Valsts akciju sabiedrības „Latvijas Pasts” izziņas uzrādītais abonementu skaits. Pēc formulas aprēķinās Pretendenta iegūto punktu skaitu šajā kritērijā.

**Cenu (C)** aprēķinās pēc formulas.

Pretendenta piedāvājuma kopējo skaitlisko vērtējumu aprēķinās pēc formulas:

P = A+ C , kur

P- pretendenta piedāvājuma kopējais skaitliskais vērtējums.

C- cenas kritērija skaitliskais vērtējums, kuru aprēķina pēc formulas.

A- abonementu skaits kritērija skaitliskais vērtējums, kuru aprēķina pēc formulas.

5.1.6. Par saimnieciski izdevīgāko tiks atzīts Pretendenta piedāvājums, kurš ieguvis visaugstāko vidējo galīgo vērtējumu saskaņā ar Nolikuma 5.1.5.punktā noteiktajiem piedāvājumu vērtēšanas un izvēles kritērijiem.

**5.2. Aritmētisku kļūdu labošana**

Aritmētisku kļūdu labošanu Iepirkuma komisija veic saskaņā ar Publisko iepirkumu likuma 41.panta devīto daļu.

**5.3. Nepamatoti lēta piedāvājuma noteikšana**

Ja Pretendenta iesniegtais piedāvājums ir nepamatoti lēts, Iepirkuma komisija rīkojas saskaņā ar Publisko iepirkumu likuma 53.pantu.

5.4. Gadījumā, ja iepirkumam tiks iesniegts tikai viens piedāvājums, kas pilnībā atbildīs Nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

**6. Iepirkuma līgums**

6.1. Pasūtītājs slēgs iepirkuma līgumu (Nolikuma 4.pielikums) ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikuma noteikumiem.

6.2. Uzvarējušam Pretendentam iepirkuma līgums ir jānoslēdz ar Pasūtītāju ne vēlāk, kā 5 (piecu) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja šajā punktā minētajā termiņā Pretendents neparaksta iepirkuma līgumu, tas tiek uzskatīts par Pretendenta atteikumu slēgt līgumu.

6.3. Ja uzvarējušais Pretendents kavējas vai atsakās slēgt iepirkuma līgumu Nolikuma 6.3.punktā minētajā termiņā, iepirkuma līgums tiks slēgti ar nākamo Pretendentu, kurš iesniedzis saimnieciski visizdevīgāko piedāvājumu, kuru nosaka, vērtējot cenu.

6.4. Grozījumus iepirkuma līgumā izdara, ievērojot Publisko iepirkumu likuma 61.panta noteikumus.

**7.Iepirkuma komisijas tiesības un pienākumi**

**7.1.Iepirkuma komisijas tiesības**

7.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti komisijai. Pasūtītājs termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai.

7.1.2. Pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai.

7.1.3. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai.

7.1.4. Ja Pretendenta piedāvājums nav noformēts atbilstoši Nolikuma 1.8.punktā minētajām prasībām un/vai iesniegtie dokumenti neatbilst kādai no Nolikuma 4.sadaļas prasībām, Iepirkuma komisija var lemt par iesniegtā piedāvājuma tālāko neizskatīšanu un nevērtēšanu, pieņemot argumentētu lēmumu par to.

7.1.5. Ja Pretendenta pieteikums (Nolikuma 1.pielikums) nav aizpildīts pilnībā vai atbilstoši prasītajai informācijai, Iepirkuma komisija var lemt par iesniegtā piedāvājuma tālāku neizskatīšanu un nevērtēšanu. Šajā gadījumā Pretendenta iesniegtais Piedāvājums paliek Pasūtītāja īpašumā un netiek atdots Pretendentam.

7.1.6. Normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu.

7.1.7. Izvēlēties nākamo saimnieciski visizdevīgāko piedāvājumu, ja izraudzītais Pretendents atsakās slēgt iepirkuma līgumu ar Pasūtītāju.

7.1.8. Lemt par iepirkuma izbeigšanu vai pārtraukšanu.

7.1.9. Neizvēlēties nevienu no piedāvājumiem, ja tie pārsniedz Siguldas novada pašvaldības budžetā piešķirtos līdzekļus.

7.1.10. Noraidīt piedāvājumus, ja tie neatbilst iepirkuma Nolikuma prasībām.

7.1.11. Iepirkuma komisija patur sev tiesības nekomentēt iepirkuma norises gaitu.

7.1.12. Iepirkuma komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem Publisko iepirkumu likuma, turpmāk – PIL, 9.panta astotajā daļā paredzētajiem gadījumiem:

7.1.12.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts (PIL 9.panta astotās daļas 1.punkts);

7.1.12.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā (PIL 9.panta astotās daļas 2.punkts);

7.1.12.3.iepirkuma procedūras dokumentu sagatavotājs (pasūtītāja amatpersona vai darbinieks), Iepirkuma komisijas loceklis vai eksperts ir saistīts ar pretendentu PIL 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem (PIL 9.panta astotās daļas 3.punkts);

7.1.12.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi iepirkuma Nolikuma 7.1.12.1., 7.1.12.2. un 7.1.12.3.apakšpunktā (PIL 9.panta astotās daļas [1., 2.](https://likumi.lv/doc.php?id=133536#p1) un [3.punktā](https://likumi.lv/doc.php?id=133536#p2)) minētie nosacījumi (PIL 9.panta astotās daļas 4.punkts);

7.1.12.5.pretendents ir ārzonā reģistrēta juridiskā persona vai personu apvienība.

7.1.13. Lai pārbaudītu, vai pretendents nav izslēdzams no dalības iepirkumā nolikuma 7.1.12.1., 7.1.12.2. un 7.1.12.4.apakšpunktā (PIL 9.panta astotās daļas 1., 2. vai 4.punktā) minēto apstākļu dēļ, Iepirkuma komisija:

7.1.13.1. attiecībā uz Latvijā reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

7.1.13.1.1.par nolikuma 7.1.12.1. un 7.1.12.5.apakšpunktā (PIL 9.panta astotās daļas 1. un 5.punktā) minētajiem faktiem – no Uzņēmumu reģistra;

7.1.13.1.2.par nolikuma 7.1.12.2.apakšpunktā (PIL 9.panta astotās daļas 2.punktā) minēto faktu – no Valsts ieņēmumu dienesta un Latvijas pašvaldībām. Komisija attiecīgo informāciju no Valsts ieņēmumu dienesta un Latvijas pašvaldībām ir tiesīga saņemt, neprasot pretendenta un PIL 9.panta astotās daļas 4.punktā minētās personas piekrišanu;

7.1.13.2.attiecībā uz ārvalstī reģistrētu vai pastāvīgi dzīvojošu pretendentu un PIL 9.panta astotās daļas 4.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un PIL 9.panta astotās daļas 4.punktā minēto personu neattiecas PIL 9.panta astotajā daļā noteiktie gadījumi. Termiņu izziņas iesniegšanai komisija nosaka ne īsāku par 10 (desmit) darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Iepirkuma komisija to izslēdz no dalības iepirkumā.

7.1.14. Atkarībā no atbilstoši nolikuma 7.1.13.1.2.apakšpunktam veiktās pārbaudes rezultātiem Iepirkuma komisija:

7.1.14.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 9.panta astotās daļas 4.punktā minētajai personai nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;

7.1.14.2. informē pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā Ministru kabineta noteiktajā informācijas sistēmā ievietoto informāciju tam vai PIL 9.panta astotās daļas 4.punktā minētajai personai piedāvājumu iesniegšanas termiņa pēdējā dienā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu – 10 (desmit) dienas pēc informācijas izsniegšanas vai nosūtīšanas dienas –, līdz kuram iesniedzams apliecinājums, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, nebija nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā apliecinājums nav iesniegts, komisija pretendentu izslēdz no dalības iepirkumā.

7.1.15. Pretendents, lai apliecinātu, ka tam un PIL 9.panta astotās daļas 4.punktā minētajai personai nebija nodokļu parādu, tai skaitā valsts sociālās apdrošināšanas iemaksu parādu, kas kopsummā Latvijā pārsniedz 150 *euro*, nolikuma 7.1.14.2.apakšpunktā minētajā termiņā iesniedz:

7.1.15.1. attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai Valsts ieņēmumu dienesta izziņu par to, ka attiecīgajai personai nebija attiecīgo nodokļu parādu, tai skaitā valsts sociālās apdrošināšanas iemaksu parādu;

7.1.15.2. pašvaldības izdotu izziņu par to, ka attiecīgajai personai nebija nekustamā īpašuma nodokļa parādu;

7.1.15.3. Valsts ieņēmumu dienesta vai pašvaldības kompetentas institūcijas izdota lēmuma kopiju par nodokļu samaksas termiņa pagarināšanu vai atlikšanu vai citus objektīvus pierādījumus par nodokļu parādu neesību.

7.1.16. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas PIL 9.panta astotajā daļā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas PIL 9.panta astotajā daļā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta vai PIL 9.panta astotās daļas 4.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.

**7.2. Iepirkuma komisijas pienākumi**

7.2.1. Nodrošināt iepirkuma norisi un dokumentēšanu.

7.2.2. Nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.3. Sniegt informāciju par Nolikumu pēc ieinteresēto personu pieprasījuma normatīvajos aktos noteiktajā kārtībā.

7.2.4. Vērtēt Pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu.

7.2.5. Informēt rakstiski Pretendentus par iesniegto materiālu vērtēšanas gaitā konstatētām aritmētiskām kļūdām.

7.2.6. Lemt par piedāvājuma atdošanu Pretendentam gadījumos, kad nav ievērota šajā Nolikumā noteiktā piedāvājumu iesniegšanas kārtība.

7.2.7. Noteikt iepirkuma uzvarētāju.

7.2.8. Informēt rakstiski visus Pretendentus par iepirkuma rezultātiem 3 (trīs) darba dienu laikā pēc lēmuma pieņemšanas.

7.2.9. Nosūtīt informāciju Iepirkumu uzraudzības birojam [www.iub.gov.lv](http://www.iub.gov.lv) un ievietot informāciju Siguldas novada pašvaldības tīmekļvietnē [www.sigulda.lv](http://www.sigulda.lv) .

**8.Pretendenta tiesības un pienākumi**

**8.1.Pretendenta tiesības**

8.1.1. Piedāvājuma sagatavošanas laikā Pretendentam ir tiesības rakstveidā vērsties pie Iepirkuma komisijas neskaidro jautājumu precizēšanai.

8.1.2. Līdz piedāvājumu iesniegšanas termiņa beigām, Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkumā. Piedāvājums atsaucams vai maināms, pamatojoties uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar uzņēmuma zīmogu un Pretendenta pilnvarotas personas parakstu.

8.1.3. Ja Pretendents, kas iesniedzis piedāvājumu iepirkumā, uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā, 1 (viena) mēneša laikā no Iepirkuma komisijas lēmuma spēkā stāšanās brīža. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.

**8.2.Pretendenta pienākumi**

8.2.1. Sagatavot piedāvājumus atbilstoši Nolikuma prasībām.

8.2.2. Sniegt patiesu informāciju.

8.2.3. Sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

8.2.4. Segt visas izmaksas, kas saistītas ar piedāvājumu sagatavošanu un iesniegšanu.

1. **Personas datu aizsardzība**
	1. Datu pārzinis ir Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, kas veic personas datu apstrādi publisko iepirkumu veikšanas nolūkam;
	2. Papildu informāciju par minēto personas datu apstrādi var iegūt Siguldas novada pašvaldības tīmekļvietnes [www.sigulda.lv](http://www.sigulda.lv) sadaļā Pašvaldība/Privātuma politika, iepazīstoties ar Siguldas novada pašvaldības iekšējiem noteikumiem „Par Siguldas novada pašvaldības personas datu apstrādes privātuma politiku” vai klātienē Siguldas novada pašvaldības klientu apkalpošanas vietās.

**Pielikumi:**

1.pielikums Pretendenta pieteikums.

2.pielikums Tehniskā specifikācija.

3.pielikums Finanšu piedāvājuma iesniegšanas forma.

4.pielikums Iepirkuma līguma projekts.

5.pielikums Informācija par Pretendenta pieredzi.

**1.pielikums**

**Pretendenta pieteikums**

**„Siguldas novada iedzīvotāju informēšana par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā”**

(identifikācijas Nr. SNP 2018/52)

Iepazinušies ar iepirkuma „Siguldas novada iedzīvotāju informēšana par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā” (identifikācijas Nr. SNP 2018/52), Nolikumu un pieņemot visus tā noteikumus, es, šī pieteikuma beigās parakstījies, apstiprinu, ka piekrītu iepirkuma noteikumiem, un piedāvāju veikt Siguldas novada iedzīvotāju informēšanu par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā, saskaņā ar Nolikumu, par kopējo summu:

|  |  |  |
| --- | --- | --- |
| EUR bez PVN ....%(summa cipariem un vārdiem) | PVN ....... %(summa cipariem un vārdiem) | EUR, ieskaitot PVN ......%(summa cipariem un vārdiem) |
|  |  |  |

Ja Pretendents ir piegādātāju apvienība:

* personas, kuras veido piegādātāju apvienību (nosaukums, reģistrācijas Nr., juridiskā adrese):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Pretendenta nosaukums |  |
| Vienotais reģistrācijas numurs |  |
| Juridiskā adrese  |  |
| Biroja adrese |  |
| Kontaktpersona (vārds, uzvārds, amats) |  |
| Tālruņa numurs |  |
| Faksa numurs |  |
| E-pasta adrese |  |
| Pretendenta statuss[[2]](#footnote-2) | ☐mazais uzņēmums | ☐vidējais uzņēmums |

Apliecinām, ka, izpildot darbus, tiks ievēroti Pasūtītāja pārstāvju norādījumi.

Apliecinām, ka darbu izpildes apstākļi un apjoms ir skaidrs un ka to var realizēt, nepārkāpjot normatīvo aktu prasības un publiskos ierobežojumus, atbilstoši Nolikumam un tā pielikumiem.

Apliecinām, ka piekrītam visiem iepirkuma līguma projekta nosacījumiem (Nolikuma 4.pielikums).

Atļaujam Pasūtītājam iepirkuma ietvaros un tā rezultātā noslēgtā iepirkuma līguma administrēšanai apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Esam iesnieguši visu prasīto informāciju.

Neesam iesnieguši nepatiesu informāciju savas kvalifikācijas novērtēšanai.

Piedāvājuma derīguma termiņš ir 90 dienas.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Informācija, kas pēc Pretendenta domām ir uzskatāma par komercnoslēpumu saskaņā ar Komerclikuma 19.pantu, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp.

Piedāvājums dalībai iepirkuma procedūrā sastāv no \_\_\_\_\_\_\_\_\_\_ lpp.

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**2.pielikums**

**Tehniskā specifikācija**

*Pievienots iepirkuma Nolikumam kā atsevišķs dokuments.*

**3.pielikums**

**FINANŠU PIEDĀVĀJUMA IESNIEGŠANAS FORMA**

Mēs piedāvājam veikt Siguldas novada iedzīvotāju informēšanu par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā, saskaņā ar iepirkuma Nolikumā un tā pielikumos minētajiem nosacījumiem:

|  |  |  |
| --- | --- | --- |
| „Siguldas novada iedzīvotāju informēšana par pašvaldības darbu un saistošajiem lēmumiem ar informatīvā izdevuma „Siguldas Novada Ziņas” iznākšanu un piegādi Siguldas novada iedzīvotājiem, kā arī publikācijām preses izdevumā 2019.gadā” | Summa mēnesī EUR | Summa 1 gadāEUR |
|  summa (bez PVN) |  |  |
| PVN |  |  |
| summa (ar PVN) |  |  |

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

**4.pielikums**

**Iepirkuma Līguma projekts**

*Pievienots iepirkuma Nolikumam kā atsevišķs dokuments.*

**5.pielikums**

**Informācija par Pretendenta pieredzi**

|  |  |  |  |  |  |
| --- | --- | --- | --- | --- | --- |
| Nr.p.k. | Pasūtītājanosaukums, reģistrācijas numurs, adrese, kontaktpersona, tālruņa numurs | Līguma darbībaslaiks | Līguma nosaukums, piegādāto preču veids un apraksts | Tirāža pēc satura līdzīgam 8 lappušu izdevumam*, atbilstoši Nolikuma 3.3.1.punktam* | Pašu spēkiem izpildītais līguma apjoms %  |
| 1. |  |  |  |  |  |

Ar šo uzņemos pilnu atbildību par sarakstā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

1. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-1)
2. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro. [↑](#footnote-ref-2)